CELEX: 22010D0104
Language: et
Date: 2010-10-01 00:00:00
Title: EMP Ühiskomitee otsus nr 104/2010, 1. oktoober 2010 , millega muudetakse Euroopa Majanduspiirkonna lepingu XIII lisa (transport)

16.12.2010   
            
            
               ET
            
            
               Euroopa Liidu Teataja
            
            
               L 332/54
            
         EMP ÜHISKOMITEE OTSUS
   nr 104/2010,
   1. oktoober 2010,
   millega muudetakse Euroopa Majanduspiirkonna lepingu XIII lisa (transport)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XIII lisa on muudetud EMP Ühiskomitee 2. juuli 2010. aasta otsusega nr 90/2010 (1).
            
         
               (2)
            
            
               Lepingusse tuleb inkorporeerida komisjoni 22. septembri 2008. aasta otsus 2009/810/EÜ, millega koostatakse Euroopa Parlamendi ja nõukogu määruse (EÜ) nr 561/2006 artiklis 17 osutatud aruande standardvorm (2).
            
         
               (3)
            
            
               Otsusega 2009/810/EÜ tunnistatakse kehtetuks komisjoni otsus 93/173/EMÜ, (3) mis on lepingusse inkorporeeritud ja mis tuleb sellest tulenevalt lepingust välja jätta,
            
         ON TEINUD JÄRGMISE OTSUSE:
   Artikkel 1
   Lepingu XIII lisa muudetakse järgmiselt:
   
               1.
            
            
               Punkti 24e (Euroopa Parlamendi ja nõukogu määrus (EÜ) nr 561/2006) järele lisatakse järgmine punkt:
               
                           „24ea.
                        
                        
                           
                              32009 D 0810: komisjoni otsus 2009/810/EÜ, 22. september 2008, millega koostatakse Euroopa Parlamendi ja nõukogu määruse (EÜ) nr 561/2006 artiklis 17 osutatud aruande standardvorm (ELT L 289, 5.11.2009, lk 9).”
                        
                     
         
               2.
            
            
               Punkt 20a (komisjoni otsus 93/173/EMÜ) jäetakse välja.
            
         Artikkel 2
   Otsuse 2009/810/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 1. novembril 2010, tingimusel et EMP Ühiskomiteele on esitatud kõik lepingu artikli 103 lõike 1 kohased teated (4).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 1. oktoober 2010
      
         
            EMP Ühiskomitee nimel
         
         
            eesistuja
         
         Stefán Haukur JÓHANNESSON
      
   
   
      (1)  ELT L 277, 21.10.2010, lk 43.
   
      (2)  ELT L 289, 5.11.2009, lk 9.
   
      (3)  EÜT L 72, 25.3.1993, lk 33.
   
      (4)  Põhiseadusest tulenevaid nõudeid ei ole nimetatud.